बीते शुक्रवार को रिलीज़ हुई दिबाकर बनर्जी के निर्देशन में बनी सुशांत सिंह राजपूत स्टारर फिल्म 'डिटेक्टिव ब्योमकेश बक्शी' ने बॉक्स ऑफिस पर पहले दिन अच्छी शुरुआत की. फिल्म ने पहले दिन भारतीय बाजार में 4.20 करोड़ का कलेक्शन किया. व्यापार विश्लेषक तरण आदर्श ने ट्विटर पर फिल्म के कलेक्शन के बारे में जानकारी दी. उन्होंने ट्वीट किया, 'डिटेक्टिव ब्योमकेश बक्शी ने शुक्रवार को भारत में 4.20 करोड़ का बिजनेस किया. हॉलीवुड फिल्म 'फास्ट एंड फ्यूरियस 7' से टकराव के बावजूद भी फिल्म ने अच्छा कलेक्शन बटोरा है.